Tomas Ramanauskas

Biografija

1996–2002 m. Vilniaus universitete studijavo ir įgijo žurnalistikos bakalauro bei tarptautinės komunikacijos magistro laipsnius.
Nuo 1998 m. rašė kino recenzijas internetiniam portalui Ore.lt, vėliau, “Ore” virtus žurnalu,  nuo 2000 m. tapo jo redaktoriumi.
2000 m. pradėjo dirbti tekstų kūrėju (copywriter) reklamos agentūroje “Leo Burnett Vilnius”. Po trejų metų tapo agentūros kūrybos vadovu. T. Ramanausko vadovaujama kūrybinė komanda bendrovės “Omnitel" užsakymu sukūrė išankstinės mokėjimo kortelės prekės ženklą „Ežys“ ir didelio populiarumo sulaukusius jos reklamos herojus Kęsts ir Vyts, Violetą  bei pirmą Lietuvoje virtualią muzikinę grupę “Mėsa” . Jo vadovaujama agentūra “Leo Burnett Vilnius” išrinkta kūrybingiausia metų agentūra Lietuvoje 2004 m, 2005 m. ir 2006 m.
2004 m. kartu su grupe bendraminčių įkūrė nemokamą jaunimo kultūros žurnalą „Pravda“. Leidybos metais kelerius metus su komanda organizavo trumpametražių filmų festivalį „Pravda viena minutė“ , jaunų kūrėjų apdovanojimus „Pravda naujokai“, inicijavo knygų „Gatvės knyga“ , „Haiku Vilniui“ , „Valgyklų gidas“ leidimus.
Nuo 2004 kartu su Manfredu Bajeliu ir Džiugu Bražiūnu (pseudonimas “Kym Wild”) organizavo gausiai lankomas vakarėlių serijas: “Nesakyk Mamai!” , “Šok Rok” , “Flomasteriai ir markeriai” , “Problemos” , o su Dariumi Užpaliu (pseudonimas “Stunt!”) – “Neue Scheisse” .
2006 m. tapo „MTV Networks Baltic” rinkodaros vadovu  ir vadovavo kanalo kūrybiniam skyriui, prisidėjo prie laidų kūrybos ir režisūros. Didžiausias MTV renginys “MTV B-Day” Rygoje sutraukė 26 000 , o Vilniuje – 10 000 žiūrovų.
2007 m. kartu su Mandredu ir Kym Wild įkūrė elektro grupę „Metal on Metal DJs“, tapusia viena pirmųjų Lietuvos elektroninės muzikos projektų, pasirašiusių kontraktą su svarbia užsienio leidybine kompanija. Debiutinį grupės singlą “No Front Teeth” išleido “Skint Records” . „Metal On Metal“ koncertavo Prancūzijoje, Vokietijoje, Didžiojoje Britanijoje, Slovėnijoje ir kitur. Grupės remiksavo tokias grupes ir atlikėjus kaip “Bloc Party”, “Datarock”, “New Young Pony Club”, “Wild Beasts” ir kitas. Jų remiksas grupės “Bloc Party” dainai “Flux” buvo dalinamas kartu su 2007 m. lapkričio 17 dienos žurnalu “NME” .
Nuo 2014 m. dėsto reklamos istoriją tarptautinėje reklamos mokykloje “The Atomic Garden” kurybiškumo.
2014 m. išleido 98 įkvepiančio kūrybingumo atvejų knygą „Žmogus, kuris žinojo viską“ (bendraautoris Kristupas Sabolius)  ir pradėjo vesti kūrybingumo mokymus bei įmonėms. Skaitė pranešimus Parnu, Rygoje, Liuksemburge.
2016 m. kartu su Linu Petrukaičiu įkūrė „Gero maisto akademiją“ ir suorganizavo pirmuosius šalyje geriausių restoranų rinkimus .
2016 m. baigė šešerius metus trukusio animacinio trumpametražio filmo „After Death, Before Hell“ gamybos darbus. Filmo premjera numatyta 2017 m. Filmas įkvėptas tikros istorijos ir pasakoja apie nevykusio bandito Elmerio McCurdy  nuotykius po mirties. T. Ramanauskas rašė scenarijų ir režisavo. Filmą prodiusavo „Art Shot“. Gamybą parėmė „Lietuvos kino centras“.

Verslo projektai

2009 m. Vilniuje su trimis investuotojais atidarė kino teatrą „Pasaka“ . 2014 m. savo akcijas pardavė.
2010 m. tapo kūrybinės agentūros „Love“ bendraįkūrėju, partneriu ir kūrybos vadovu. Agentūra sukūrė efektyvumo ir kūrybingumo apdovanojimais įvertintas kampanijas “Volfas Engelman” alui, “Cento” prekių linijai, žiniasklaidos dėmesio sulaukusią „Omnitel“ kampaniją, kurioje tikri žmonės dalinosi savo telefonu numeriu su visa Lietuva, taip pat pažįstamus reklamos herojus – “Omnitel Extra” brolius ir Seniausią žmogų Lietuvoje, mokiusį kaip naudotis skaitmenine televizija.
2012 m. kartu su verslo partneriu Maksim Kuzmin įkūrė kūrybinę komunikacijos agentūrą “New!” . „New!“ yra viena labiausiai apdovanotų agentūrų pagal kampanijų efektyvumą (rinkodaros pasiekimų konkursas „Password“), kūrybingumą Lietuvoje (reklamos festivalis „Adrenalinas“), Baltijos šalyse (trečia Baltijos šalyse pagal „Best Baltic“ reitingą) , tarptautinius įvertinimus, darbuotojų skaičių ir apyvartą.
Žymiausi agentūros darbai: Vilniaus miesto transporto sistemos vizualinių sprendimų sukūrimas, oficialus vizualinis identitetas Atkurtos Lietuvos šimtmečiui minėti , Lietuvos turizmo departamento gamtos ir kultūros kelionių skatinimo ženklas “Lithuania. Real is beautiful”, išankstinio mokėjimo kortelei “Ežys” sukurti herojai Ema ir Simas bei žiūrimiausia internete lietuviško prekės ženklo laida „Gigo klubas“, “Utenos alaus” kampanija “Paprasti dalykai yra nepaprasti”, vizualiniai identitetai restoranams “Stebuklai” ir “Drama burger”, kavinėms “Ali” ir “Atostogos”, sulčių barui “Vaisinė”, kelionių agentūrai „Makalius“, logistikos kompanijai “Hoptrans”, “15min” internetinės elgsenos taisykles pristačiusią kampaniją “Interneto higiena”.
“New!” dirba su klientais Baltarusijoje, D.Britanijoje, JAV, Vokietijoje, Jungtiniuose Arabų Emyratuose, vykdo rinkodarines investicijas į pradedančiąsias įmones.
Tarptautinio dėmesio agentūra sulaukė sukūrusi vizualinius identitetus svetainei „Wikipedia“  ir Italijos sostinei Romai .
2012 m. T. Ramanauskas kartu su M. Kuzmin įsteigė turinio ir skaitmeninių sprendimų agentūrą „SuperYou“, 2015 m. pripažintą geriausia Lietuvoje „Login interneto apdovanojimuose“ .